'''Kordegn''' er en ansat ved [[kirken]]. Kordegnens funktion er [[civilregistrering]] og [[kirkebog|kirkebogsførelse]], noget som i dag foregår elektronisk på computer (traditionel kirkebogsførelse bortfaldt i 2003). Derudover kan kordegnen varetage [[sogn]]ets regnskab og fungere som sekretær for [[menighedsråd]]et samt bemande sognets [[Kontor|kirkekontor]] i åbningstiden. Kordegnen kan desuden deltage i [[gudstjeneste]]n, hvor han eller hun oplæser [[indgangsbøn]], [[udgangsbøn]] og ifører [[præst]]en [[messehagel]]. Der er kun ansat kordegn ved større kirker eller [[kontorfællesskab]]er. I mindre kirker varetages de kontormæssige funktioner af præsten og de kirkelige funktioner af [[Kirketjener|kirketjeneren]] eller [[graver]]en, der begge er uddannet i varetagelse af de kirkelige funktioner.
Religion